Πρόγραμμα Σεμιναρίων Δικαστικών Αντιπροσώπων (Ευρωεκλογές 9ης Ιουνίου 2024)

[Ανακοινώσεις Ολομέλειας](https://olomeleia.gr/el/taxonomy/term/2)

27/05/2024

Ενόψει των ευρωεκλογών της 9ης Ιουνίου 2024, η **Ολομέλεια των Προέδρων των Δικηγορικών Συλλόγων Ελλάδος** διοργανώνει επαναλαμβανόμενα σεμινάρια για την υποβοήθηση του έργου των Δικαστικών Αντιπροσώπων, στην **Αίθουσα Εκδηλώσεων του Δικηγορικού Συλλόγου Αθηνών**(Ακαδημίας 60, 1ος όροφος), κατά τις ακόλουθες ημέρες και ώρες:

1) Πέμπτη 30 Μαΐου 2024, ώρες 15:00 – 18:00
2) Παρασκευή 31 Μαΐου 2024, ώρες 15:00 – 18:00
3) Δευτέρα 3 Ιουνίου 2024, ώρες 18:00 – 21:00
4) Τρίτη 4 Ιουνίου 2024, ώρες 18:00 – 21:00
5) Τετάρτη 5 Ιουνίου 2024, ώρες 18:00 – 21:00

Εισαγωγική ομιλία θα απευθύνει ο Πρόεδρος της Ολομέλειας των Προέδρων των Δικηγορικών Συλλόγων Ελλάδος,**Δημήτρης Βερβεσός**.

Τα σεμινάρια θα διεξαχθούν από τον Πρόεδρο του ΔΣΘ και μέλος του Προεδρείου της Ολομέλειας **Δημήτρη Φινοκαλιώτη**,τον εκπρόσωπο της Ολομέλειας στην εκλογική διαδικασία,**Κωνσταντίνο Χριστοδουλιά**, το Σύμβουλο του ΔΣΑ,**Αλέξανδρο Μαντζούτσο**, το Σύμβουλο - Ταμία του ΔΣΠ, **Στέλιο Φαζάκη**, το Σύμβουλο του ΔΣΠ, **Γιώργο Καρατζά** και το συνάδελφο **Σπύρο Λάλα**.

*Στα σεμινάρια θα παρίσταται και εκπρόσωπος της εταιρείας υποστήριξης της εκλογικής διαδικασίας SingularLogic προκειμένου να δώσει διευκρινίσεις για το Σύστημα Ασφαλούς Μετάδοσης Αποτελεσμάτων (SRT) μέσω tablets.*

Εγγραφές - δηλώσεις συμμετοχής: [http://www.olomeleia.gr/](http://www.olomeleia.gr/%22%20%5Ct%20%22_blank) >>Αιτήσεις >> Αίτηση συμμετοχής στα σεμινάρια Δικαστικών Αντιπροσώπων.

Οι ενδιαφερόμενοι μπορούν να παρακολουθήσουν:
**α)** είτε με**φυσική παρουσία** (έως 250 συνάδελφοι),
**β)** είτε με **τηλεδιάσκεψη** (με λήψη του σχετικού συνδέσμου από τους συμμετέχοντες ο οποίος θα αναρτηθεί μισή ώρα πριν από την έναρξη μέσα στο Portal της Ολομέλειας στο κάτω μέρος της υποβληθείσας δήλωσης συμμετοχής, με την ένδειξη «Online Παρακολούθηση Σεμιναρίου»).

**Όλοι οι συμμετέχοντες θα έχουν τη δυνατότητα υποβολής ερωτήσεων.**

Οδηγίες για την αποφυγή τεχνικών προβλημάτων:
-Η τηλεδιάσκεψη θα γίνεται μέσω του «new Microsoft Teams» (2024), χωρίς περιορισμό συμμετεχόντων (κατεβάζετε τη νέα έκδοση «για την εργασία ή για εκπαιδευτικά ιδρύματα» εδώ: [https://www.microsoft.com/el-gr/microsoft-teams/download-app](https://www.microsoft.com/el-gr/microsoft-teams/download-app%22%20%5Ct%20%22_blank).
-Ελάχιστες απαιτήσεις συστήματος (για Η/Υ και φορητές συσκευές): [https://learn.microsoft.com/el-gr/microsoftteams/hardware-requirements-for-the-teams-app](https://learn.microsoft.com/el-gr/microsoftteams/hardware-requirements-for-the-teams-app%22%20%5Ct%20%22_blank)
- Για παρακολούθηση μέσω browser, συνιστάται η χρήση ενημερωμένης έκδοσης  Microsoft Edge ή Google Chrome ή Safari 15+.